Кога ще се справим с коронавируса ? Водещият американски епидемиолог д - р Тара Смит пред Economy.bg Пандемията от коронавирус продължава да набира скорост , предупреди Световната здравна организация . Броят на заразените по света надхвърли 380 хиляди , като смъртните случаи са над 16 хил . , а възстановилите се са почти 102 хил . Какво е нужно да удържим коронавируса , кои страни се справят най - добре и кои изостават , ще отслабне ли силата му със затоплянето на времето , да очакваме ли втора вълна през есента , може ли човек да се зарази отново и колко дълго трае имунитетът , кога ще знаем , че сме преборили COVID - 19 – тези и други въпроси отправихме към водещия американски епидемиолог д - р Тара Смит . Пред New York Times тя коментира , че ще са нужди осем седмици социално дистанциране , за да имаме шанс да забавим вируса . По думите й успехът ще зависи от това хората да променят поведението си и болниците да не изчерпат капацитета си . Д - р Тара Смит е професор по епидемиология в държавния университет Кент в Охайо , САЩ . Фокусът на проучванията й са инфекции , които се предават от животни на хора . Има публикации в редица водещи издания като Science , Nature и The New York Times . Тара , каква е разликата между досегашните пандемии и COVID - 19 ? Защо тази изглежда като най - сериозната , която сме наблюдавали ? Все още не сме сигурни . Другите епидемии са приключили , а тази едва сега започва . Определено могат да се правят сравнения с пандемията от испански грип от 1918 – поне като потенциален ефект , който сегашната пандемия може да има по отношение на заразени и смъртни случаи и като въздействие върху ежедневния ни живот . Кои са най - добрите мерки , за да може да се спре разпространението на коронавируса глобално ? Мисля , че мерките , които имат най - голям успех , са : масово тестване , изолация на заразените и карантина на контактните . Южна Корея и Исландия са водещи при тестването , докато САЩ изостанаха и сега използват стратегии , за да смекчат епидемията , вместо да се опитат да я удържат . Кои страни според Вас са пример по отношение на удържането на коронавируса и кои закъсняха с реакцията ? Южна Корея определено е лидер в това отношение . САЩ , Италия и други западни страни като цяло изостават заради закъснялата им реакция . Освен това САЩ имат ограничен брой тестове , а сега дори и недостатъчно защитна екипировка . Топлото време ще допринесе ли за ограничаване броя на новозаразените ? Не знаем със сигурност . Но като гледаме страните , където в момента температурите са високи и вирусът все още циркулира ( Сингапур и Австралия ) , нямам много надежда , че топлото време ще ограничи значително нивото на новозаразените . Можем ли да очакваме втора вълна през есента ? Отново не сме сигурни . Може би ще отслабне малко през лятото и ще се завърне отново есента , както се случва с грипа . Но трябва да сме внимателни , когато пренасяме това , което знаем за грипа , по отношение на коронавируса . Те си приличат в някои отношения , но се различават много в други . Може ли човек да се зарази два пъти от коронавирус ? Колко дълго трае имунитетът ? Все още не знаем . Очакваме имунитета на хората да трае между 1 - 3 години на база на предишни проучвания на заразените със САРС , но не сме сигурни . И няма как да знаем , без да сме проследили инфектираните няколко години и да наблюдаваме как организмът им изгражда антитела . Как можем да сме сигурни , че успешно сме преборили коронавируса ? Смятам , че трябва внимателно да следим не само заразените , но главно големите огнища на коронавирус . Дори и да има нови случаи на инфектирани ( което е вероятно ) , ако не допуснем болниците ни да изчерпат капацитета си и поддържаме броя на заразени нисък , това може да се счита за „ успех “ . Има модели , които предполагат , че пандемията от COVID - 19 може да се върне само седмици , след като сме вдигнали рестриктивните мерки . Кога смятате , че ще можем да се върнем обратно към нормалния си живот , без да има риск , че отново ще избухне епидемия ? Надеждата е да можем да се върнем към етапа на спиране на разпространението на вируса от сегашните опити да смекчим епидемията . Ако ние ( имам предвид колективно – всяка страна , която в момента прилага стратегия за смекчаване и крайно социално дистанциране ) успее да ускори тестването и достъпа до защитна екипировка , ние , поне на теория , ще можем да постигнем масово тестване , изолация на пациентите и карантина на контактните , както Южна Корея го прави в момента .